Термометар у научној лабораторији приказује температуру и у степенима Целзијуса и у степенима Фаренхајта.
Уколико се живин стуб у термометру подигне до 56 степени Фаренхајта,
која је одговарајућа температура у степенима Целзијуса?
Имамо две формуле - уколико знамо температуру у Целзијусима, како одређујемо
температуру у Фаренхајтима или уколико знамо температуру у Фаренхајтима, како одређујемо температуру у Целзијусима.
Ове две скале су заправо изведене једна из друге, а више о томе ћете научити када будете радили алгебру,
и такође ћемо - можда у неком другом снимку - објаснити како да их изведете,
а ово је на неки начин интересантно, садржи и мало алгебре.
Али ми смо добили формулу, тако да се од нас тражи само да је применимо
и можда, да проверимо да ли разумемо који формулу треба да користимо.
Овде имамо температуру у Фаренхајтима која је 56, значи F је једнако 56,
а од нас се тражи температура у Целзијусима, тако да треба да одредимо колика је температура у Целзијусима.
У овом случају, уколико знате температуру у Фаренхајтима,
можете одредити и температуру у Целзијусима.
Хајде да ово употребимо, ево овде.
Температура у Целзијусима ће бити (5 / 9) пута температура у Фаренхајтима
- температура у Фаренхајтима је 56 степени Фаренхајта - минус 32.
Значи, 56 минус 32 је 24, тако да ће то бити једнако
(5 / 9) пута 24, што је исто што и
5 пута 24, све подељено са 9.
Пре множења 5 са 24 можемо поделити
бројилац и именилац са 3, хајде да то урадимо.
Уколико поделимо бројилац и именилац са 3 не мењамо вредност.
24 подељено са 3 је 8, а 9 подељено са 3 је 3.
Тако да ово постаје 5 пута 8, што је једнако 40, кроз 3 степена.
Уколико ово желимо да напишемо на начин који има више смисла
када се ради о температури, поделићемо 40 са 3 како бисмо добили број степени које имамо.
3 се садржи у 4 једном уз остатак 1, преносимо 1 и спуштамо нулу.
3 се садржи у 10 три пута уз остатак 1, поново преносимо 1,
а онда можете спустити још једну нулу - сада имамо децимални зарез овде.
3 се садржи у десет три пута, а ова тројка ће се понављати бесконачно.
Можете рећи да је ово једнако 13,333...
- и тако ће се понављати у наедоглед, ова црта изнад означава понављање - степени Целзијуса.
Или, можете рећи, 3 се садржи у 40
13 пута уз остатак 1.
Тако да можете рећи да је ово је такође једнако 13, уз остатак 1.
Дакле, то је 13 и једна трећина степени Целзијуса.
У сваком случају добијамо решење, и ово је наша температура у Целзијусима када је температура у Фаренхајтима 56 степени.